EkBass/fiwiki-20250220-pages-articles huggingface dataset:
Varėnan kunnallispiiri

Varėnan kunnallispiiri on yksi Liettuan 60 kunnallispiiristä. Kunnallispiiri sijaitsee Alytusin läänissä eteläisessä Liettuassa. Dzukijan kansallispuisto sijaitsee kunnallispiirin alueella. Vuonna 2008 kunnallispiirin väkiluku oli 28 499 asukasta. ==Asutuskeskukset== ===Kaupungit=== *Varėna (hallinnollinen keskus) ===Kauppalat=== *Merkinė ===Kylät=== *Matuizos *Senoji Varėna *Marcinkonys *Perloja *Naujieji Valkininkai *Žilinai *Kriviliai *Vydeniai == Lähteet == ==Aiheesta muualla== *Kunnallispiirin kotisivut *Portrait of the Regions of Lithuania Luokka:Liettuan kunnallispiirit Luokka:Alytusin lääni
Vaasan Ylioppilasteatteri Ramppi

Vaasan ylioppilasteatteri Ramppi ry on vuonna 1991 perustettu vaasalainen harrastajateatteri, jolla on n. 5-6 ensi-iltaa vuodessa. Vaasan ylioppilasteatteri on valtakunnallisen Ylioppilasteatteriliitto SYTY ry:n jäsen. Ramppi on myös Suomen ainoa virallisesti kaksikielinen ylioppilasteatteri.Teatteri Ramppi esiintyy kesällä 2021 Bock's Corner Villagen alueella ja muina aikoina omien esitystensä puitteissa Vaasan keskustassa Hietasaarenkadulla sijaitsevan Leipätehtaan tiloissa.Yhteystiedot Lisäksi teatteri tuo kutsuttaessa esityksiään myös yksityisisiin tilaisuuksiin.Tilaa meidät == Lähteet == ==Aiheesta muualla== *Vaasan ylioppilasteatterin omat sivut Luokka:Vaasan teatterit Luokka:Harrastajateatterit Luokka:Vaasan yliopisto Luokka:Keskusta (Vaasa)
Baglietto

thumb|Baglietton logo veneen kyljessä. Baglietto on vuonna 1854 perustettu italialainen laivanrakennusyritys. Sen perusti Pietro Baglietto Varazzeen lähelle Genovan satamaa. Se rakentaa huviveneitä, kuten purjeveineitä ja moottoriveneitä, mutta jo varhain sen ohjelmaan on kuulunut rahtialuksia, lauttoja ja kalastusaluksia. Nykyisin sillä on Varazzen lisäksi toinen telakka La Speziassa. == Lähteet == Luokka:Italian telakat
CANT Z.501 Gabbiano

CANT Z.501 Gabbiano () on italialainen lentovene joka lensi ensi kerran vuonna 1934 ja rikkoi vesilentokoneiden yhtäjaksoisen lentämisen ennätyksen. ==Ominaisuudet== * Kärkiväli: 22,5 m * Pituus: 14,3 m * Korkeus: 4,4 m * Siipipinta-ala: - * Tyhjäpaino: 3840 kg * Suurin lentoonlähtöpaino: 7050 kg * Moottori: 1 × Isotta-Fraschini Asso XI R2C. 15 900 hevosvoiman (671 kW:n) 12-sylinterinen -V-moottori rungon päällä ==Suoritusarvot== * Nopeus: 275 km/h * Lakikorkeus: 7000 m * Lentomatka: 2400 km * Nousunopeus: 4000 m 16 minuutissa * Siipikuormitus: - ==Aseistus== * Pommikuorma: 640 kg (rungon ulkopuolella) * 1 × vapaasti suunnattava 7,7 mm:n konekivääri keula-ampumossa * 1 × vapaasti suunnattava 7,7 mm:n konekivääri moottorikehdon tornissa * 1 × vapaasti suunnattava 7,7 mm:n konekivääri ylätornissa ==Lähteet== * II Maailmansodan lentokoneet ISBN 978-951-23-5025-4 Luokka:Lentoveneet
Viking Sevelius

Sven Viking Sevelius (3. helmikuuta 1897 Sipoo – 13. kesäkuuta 1919 Polovina, Itä-Karjala) oli suomalainen ylioppilas ja puna-armeijan pataljoonankomentaja. Hän edusti urheilijana IFK Helsingforsia ja Helsingin Jyryä. Seveliuksen isä toimi kirkkoherrana Ahvenanmaalla Vårdössä. Suomen sisällissodan alkaessa Sevelius liittyi punaisiin yhdessä luokkatoverinsa Eyolf Mattssonin kanssa ja toimi sihteerinä kansanvaltuuskunnan raha-asiain toimikunnassa. Sodan loppuvaiheissa Sevelius pakeni Venäjälle. Sevelius liittyi puna-armeijaan ja yleni pataljoonankomentajaksi. Sevelius toimi vuoden 1919 alusta Itä-Karjalan aluetta puolustaneen 164. suomalaisen jalkaväkirykmentin 1. pataljoonan komentajana. Eyolf Mattsson komensi rykmentin 2. pataljoonaa ja Tuure Lehen oli rykmentin vuoristotykkipatterin komentajana. Rykmentin 1. pataljoona oli aluksi puolustusasemissa Petroskoin edustalla ja siirtyi sitten toukokuun 1919 alussa Polovinaan. Sevelius haavoittui vaikeasti 13. kesäkuuta 1919 Polovinassa Prääsän vähän aiemmin vallanneiden suomalaisten Aunuksen retkikunnan joukkojen hyökättyä kylään. Hän jäi vangiksi ja joutui teloitetuksi. == Lähteet == * Suomen sotasurmat 1914–1922. * Geust, Carl- Fredrik: Venäjän sisällissodassa surmansa saaneet suomalaiset punakaartilaiset. Teoksessa Lars Westerlund (toim.): Suomalaiset ensimmäisessä maailmansodassa: Venäjän, Saksan, Ison-Britannian, Yhdysvaltain, Kanadan, Ranskan, Australian, Uuden Seelannin, Etelä-Afrikan ja Neuvosto-Venäjän armeijoissa menehtyneet suomalaiset sekä sotaoloissa surmansa saaneet merimiehet. Valtioneuvoston kanslian julkaisusarja 6/2004, s. 133, 138. ISBN 952-5354-48-2 * Från Södragatsgänget till Röda armén. (Erkki Kivalon ja Raoul Mittlerin kirjan Ahvenanmaalaisen Eyolf Mattson-Ignaeuksen elämänura: Teekkarista Pun-armeijan prikaatikenraaliksi 1918–1965 arvostelu.) * Työväen Urheilulehti, 17.01.1918, nro 3, s. 3 Kansalliskirjaston digitaaliset aineistot ===Viitteet=== Luokka:Suomen sisällissodan punaiset Luokka:Punaupseerit Luokka:Vuonna 1897 syntyneet Luokka:Vuonna 1919 kuolleet
İstanbul TED Kolejliler Spor Kulübü

İstanbul TED Kolejliler Spor Kulübü on turkkilainen jääkiekkoseura, joka on kotoisin Istanbulista. Seura pelaa Turkin jääkiekon superliigassa. Luokka:Turkkilaiset jääkiekkoseurat Luokka:Istanbulin urheilu Luokka:Vuonna 2000 perustetut urheiluseurat
Paha perhe

Paha perhe on suomalainen Aleksi Salmenperän ohjaama ja käsikirjoittama tragikomedia-draamaelokuva. Elokuva sai ensi-iltansa elokuvateattereissa 29. tammikuuta 2010. Elokuvan on tuottanut Aki Kaurismäki ja Sputnik Oy. ==Juoni== Käräjätuomari Mikael Lindgrenin uusperheeseen kuuluu edellisessä avioliitossa syntynyt 18-vuotias poika Dani, uusi vaimo Laura ja heidän pieni poikansa Milo. Mikaelin ex-vaimo on muuttanut Kööpenhaminaan heidän yhteisen tyttärensä Tildan kanssa vuosia aiemmin. Elokuvan alussa perhe saa kuulla Mikaelin ex- vaimon ja Danin äidin kuolleen. Tilda saapuu Suomeen ja muuttaa asumaan Mikaelin perheen luokse. Dani ja Tilda tutustuvat toisiinsa ja alkavat viettää aikaa yhdessä. Sukulaismies vihjaa Mikaelille sisarusten viihtyvän toistensa seurassa liiankin hyvin ja epäilee, että heillä on suhde. Mikael päättää puuttua lastensa elämään hyvin aikein mutta ryhtyy liiankin ylisuojelevaksi surkuhupaisin seurauksin. ==Näyttelijät== == Vastaanotto == Episodi Niina Holm Iltalehti MTV Minna Karila V2.fi Jari Tapani Peltonen Valtaosa Pahan perheen arvioitsijoista tulkitsi Danin ja Tildan välisen seksisuhteen Mikaelin harhakuvitelmaksi. ==Lähteet== Luokka:Vuoden 2010 suomalaiset elokuvat Luokka:Suomalaiset draamakomediaelokuvat Luokka:Aleksi Salmenperän ohjaamat elokuvat Luokka:Jussi-palkitut elokuvat
Barbãr

Barbãr on Lefebvren panimon belgialainen olutmerkki. Se on kahdeksan tilavuusprosenttia alkoholia sisältävä hunajaisen ja maltaisen makuinen ale. Barbãr -olut sisältää 2,5% hunajaa, vettä, ohramallasta, vehnää, sokeria, humalaa, korianteria, curaçaolikööriä ja hiivaa. Sitä myydään 0,33 litran pulloissa ja 15 litran tynnyreissä.Brasserie Lefebvre: Barbar : tradition and originality == Lähteet == Luokka:Belgialaiset panimot ja olutmerkit en:Lefebvre Brewery
Begumin 500 miljoonaa

Begumin 500 miljoonaa (, toinen suom. Begumin miljoonat) on kirjailija Jules Vernen kirjoittama, vuonna 1879 julkaistu romaani. Kirjassa ranskalaiset ja saksalaiset rakentavat Oregoniin kaksi kilpailevaa mallikaupunkia. ==Juoni== Toisilleen tuntemattomat ranskalainen tohtori Sarrasin ja saksalainen professori Schultze saavat kuulla perineensä kaukaisen sukulaisensa leskeltä 500 miljoonaa frangia. Riidan välttämiseksi rahat jaetaan Sarrasinin ja Schultzen kesken niin, että molemmat saavat 250 miljoonaa. Molemmat perustavat kaupunkivaltiot Oregoniin. Ranskalaisten kaupungista, France-Villesta tulee rauhallinen pikkukaupunki, kun taas Schultzen johtamasta Stahlstadtista diktatoorinen kaivoskaupunki. Schultze kehittelee kaupungissa uutta superasetta, jolla France-Ville on tarkoitus tuhota. Schultze saa lopulta valmiiksi aseensa, joka osoittautuu valtavaksi tykiksi. Hän yrittää ampua France-Villeä räjähdyspanoksella, mutta ammus lentää kaupungin yli avaruuteen laskuvirheen takia. Lopulta Schultze saa surmansa kehittämänsä myrkkykaasulla täytetyn kranaatin räjähtäessä hänen toimistossaan. Saksalaiset hylkäävät Stahlstadtin ja ranskalaiset Sarrasinin johdolla ottavat sen haltuunsa. ==Lähteet== *Michael Dirdan arvostelu == Aiheesta muualla == * Cheryl Morgan: Verne the Unknown. Emerald City, tammikuu 2006. Luokka:Jules Vernen romaanit Luokka:Vuoden 1879 kirjat Luokka:Ranskalaiset tieteisromaanit
Kocaeli Büyükşehir Belediyesi Kağıt Spor Kulübü

Kocaeli Büyükşehir Belediyesi Kağıt Spor Kulübü Erkek Buz Hokeyi Takımı on turkkilainen jääkiekkoseura, joka on kotoisin İzmitista. Seura pelaa Turkin jääkiekon superliigassa. Luokka:Turkkilaiset jääkiekkoseurat Luokka:Vuonna 2000 perustetut urheiluseurat
Polis Akademisi ve Koleji

Polis Akademisi ve Koleji Spor Kulübü Erkek Buz Hokeyi Takımı on turkkilainen jääkiekkoseura, joka on kotoisin Ankarasta. Seuran pelaa Turkin jääkiekon superliigassa. Luokka:Turkkilaiset jääkiekkoseurat Luokka:Ankaran urheilu Luokka:Vuonna 2000 perustetut urheiluseurat
Disney’s Hollywood Studios

Disney's Hollywood Studios, aiemmin nimellä Disney-MGM Studios, on vuonna 1989 Walt Disney World Resortiin Floridaan avattu teemapuisto, joka on saanut inspiraationsa 1930–1940-lukujen oikeista Hollywood-studioista. Sen laitteista esimerkiksi Indiana Jones Epic Stunt Spectacular! esittelee, kuinka Indiana Jones -elokuvan Kadonneen aarteen metsästäjät stuntit tehtiin. Katsojat saavat myös itse osallistua näytöksiin. Puisto järjestää myös vuosittaisia tapahtumia, kuten Star Wars Weekends, joita järjestetään koko heinäkuun ajan ja joiden ohjelmaan kuuluu Imperiumin sotilaiden paraati ja valomiekkakursseja lapsille. Star Wars Weekends, WaltDisneyWorld.com Nimi vaihtui Disney's Hollywood Studiosiin vuonna 2007. == Lähteet == == Aiheesta muualla == Luokka:Yhdysvaltain huvipuistot Luokka:Walt Disney Parks and Resorts Luokka:Floridan rakennukset ja rakennelmat
İzmıt Şirintepe Spor Kulübü

İzmıt Şirintepe Spor Kulübü on turkkilainen jääkiekkoseura, joka on kotoisin İzmıtista. Seuran pelaa Turkin jääkiekon superliigassa. Luokka:Turkkilaiset jääkiekkoseurat Luokka:Vuonna 2005 perustetut urheiluseurat
Matti Kamppinen

Matti Kamppinen (s. 16. heinäkuuta 1961) on suomalainen filosofi ja uskontotieteilijä. Hän on Turun yliopiston dosentti ja uskontotieteen yliopistonlehtori. Kamppinen kävi Kangasalan lukiota, minkä jälkeen hän opiskeli uskontotiedettä ja filosofiaa Turun yliopistossa ja valmistui valtiotieteen maisteriksi. Kamppisen lisensiaatintyön aiheena oli intentionaalisuuden eli tajunnan suuntautuneisuuden roolit kognitiotieteessä. Hän väitteli filosofian tohtoriksi uskontotieteestä vuonna 1989. Väitöskirjassaan hän tarkasteli Perun sademetsässä elävien heimojen käsityksiä sairaudesta ja kansanlääkinnästä. Kamppinen on kirjoittanut urallaan yli sata artikkelia ja toimittanut useita kirjoja, jotka sivuavat aiheita uskontotieteestä filosofiaan ja neuropsykologiaan. Lisäksi Kamppinen on johtanut kahdeksaa Suomen Akatemian rahoittamaa tutkimushanketta. Kamppinen ja professori Seppo Sajama tarkastelivat fenomenologiaa anylyyttisen filosofian näkökulmasta teoksessa A Historical Introduction to Phenomenology. == Näkemyksiä == Kamppisen mukaan nykyaikaisen kuvailevan uskontotieteen sekä uskontokritiikin taustalla ovat samat käsitykset. Hänen mukaansa kriittisen uskontotieteen keinoin voidaan arvostella kahta uskonnoille tyypillistä ilmiötä: yliluonnollisten toimijoiden kuten jumalien olettamista todellisuuteen sekä vanhentuneiden ajattelutapojen tuomista nykyaikaan. Kamppisen mielestä ei ole olennaista, onko tutkija itse uskonnoton vai uskonnollinen. Sen sijaan se on tärkeää, että uskonnollisia väitteitä ei yhdistetä tieteeseen. Kamppinen sanoo olevansa itse ateisti ja sekulaari humanisti. == Teoksia == * * * * * * * * * * * * *Kamppinen, Matti & Jakonen, JP: Kokonaisuuden näkemisen taito. Johdatus integraaliseen ajatteluun. Helsinki: Basam Books, 2017 (2. painos, 2021). ISBN 978-9-52-260620-4. == Lähteet == == Aiheesta muualla == * Paasi, Anne: Filosofi, uskontotieteilijä ja tulevaisuudentutkija. Utuonline 29.8.2008. Luokka:Suomalaiset filosofit Luokka:Vuonna 1961 syntyneet Luokka:Elävät henkilöt Luokka:Suomalaiset uskontotieteilijät
Doug Lee

Doug Lee on yhdysvaltalainen ääninäyttelijä, joka tunnetaan parhaiten roolistaan Indiana Jonesina kahdessa LucasArtsin pelissä: Indiana Jones and the Fate of Atlantis (1992) ja Indiana Jones and the Infernal Machine (1999). Hän on sen lisäksi esiintynyt kerran kameran edessä, tv-sarjan Good Heavens jaksossa The Big Break vuonna 1976. == Aiheesta muualla == * Doug Lee Internet Movie Databasessa Luokka:Yhdysvaltalaiset ääninäyttelijät Luokka:Syntymävuosi puuttuu Luokka:Elävät henkilöt
George Hall

George Hall (19. marraskuuta 1916 – 21. lokakuuta 2002) oli kanadalainen näyttelijä, jonka tunnetuin rooli oli televisiosarjassa Indiana Jones Junior (1992), jossa hän esitti 93-vuotiasta Indiana Jonesia. Hän teki ensimmäisen elokuvaroolinsa jo vuonna 1944 A Canterbury Talessa, mutta hänen pientä rooliaan poliisina ei ole merkitty lopputeksteihin. Kaksi vuotta myöhemmin hän esiintyi ensimmäistä kertaa Broadwaylla musikaalissa Call Me Mister. Hall kuoli vuonna 2002. Hänen viimeiseksi roolikseen jäi vierailu televisiosarjassa Murder In Small Town X, jossa hän esitti C. R. Flintia. == Aiheesta muualla == * * George Hall Internet Broadway Databasessa Luokka:Kanadalaiset televisionäyttelijät Luokka:Teatterinäyttelijät Luokka:Vuonna 1916 syntyneet Luokka:Vuonna 2002 kuolleet
Keski-Pohjanmaan konservatorio

Keski-Pohjanmaan konservatorio on musiikkioppilaitos, joka sijaitsee Kokkolan kaupungissa. Konservatoriossa on kolme salia: Konserttisali, jossa on noin 250 paikkaa, sekä Kamarimusiikkisali ja Urkusali, joissa molemmissa on 30-50 paikkaa. Samoissa tiloissa konservatorion kanssa toimii myös osa Keski- Pohjanmaan ammattikorkeakoulun taiteen yksikön musiikin koulutusohjelmasta. Yhteistyötä oppilaitosten välillä tehdään tiiviisti. Opiskelijoita konservatoriolla on n. 1200 eri tasoilla, ammattiin opiskelevia 2. asteen koulutuksen opiskelijoita on 50, musiikin perusopetuksessa henkilökohtaisessa soitonopetuksessa oppilaita on n. 650, opettajia on sivutoimiset tuntiopettajat mukaan lukien n. 100. == Historia == Konservatorio on perustettu vuonna 1966 maakunnallisena musiikkiopistona. Keski-Pohjanmaan konsevatoriossa on järjestetty musiikkialan ammatillista koulutusta vuodesta 1983. Konservatorioiden nykyisen ammatillisen koulutustehtävän mukainen 2. asteen ammatillinen peruskoulutus (musiikkialan perustutkinto) käynnistyi vuonna 1995 ensimmäisten konservatorioiden joukossa. Keski-Pohjanmaan ammattikorkeakouluun konservatorion opistoasteen koulutus siirtyi vuonna 1999. == Suuntautumisvaihtoehdot == * Kansanmusiikki * Klassinen musiikki * Pop&Jazz; musiikki * Musiikintekijä == Sivutoimipisteet == * Evijärvi (koulukeskus) * Lohtaja (kirkonkylän koulu) * Kannus (Takalon koulu, monitoimitalo) * Kaustinen (musiikkilukio) * Kruunupyy (yläaste) * Kälviä (Lucina Hagmanin koulu) * Toholampi (Herman Ojalan koulu) * Veteli (Vetelin keskuskoulu) == Lähteet == === Viitteet === Luokka:Kokkolan oppilaitokset Luokka:Kokkolan rakennukset ja rakennelmat Luokka:Suomalaiset musiikkialan oppilaitokset
Gringo

Gringo on lähinnä Latinalaisessa Amerikassa käytettävä espanjan ja portugalin kielen sana, jolla tarkoitetaan ulkomaalaista. Meksikossa sillä viitataan tavallisimmin Yhdysvaltain kansalaiseen, muualla myös muuhun vieraskieliseen ulkomaalaiseen tai maahanmuuttajaan. Sanaa pidetään normaalisti sävyltään halventavana. Se on kuitenkin yleisessä käytössä esimerkiksi ravintoloiden nimissä. Luokka:Etniset ja uskonnolliset haukkumasanat Luokka:Espanjankieliset sanat ja sanonnat
Corey Carrier

Corey Thomas Carrier (s. 20. elokuuta 1980 Middleborough, Massachusetts) on yhdysvaltalainen entinen lapsinäyttelijä. Hänet tunnetaan usein lempinimellään "Core". Corey opiskeli Clarkin yliopistossa. Hän lopetti näyttelijänuransa vuonna 2000. == Filmografia == * Kunnes aika koittaa (When the Time Comes, 1987) - Jess * Noidat (The Witches of Eastwick, 1987) - Lenox School Band * Uusi elämä edessä (Men Don't Leave, 1990) - Winston Buckley * Crazy People – hulluja ihmisiä (Crazy People, 1990) - (Nimeämätön) * Gangsterilähiö (My Blue Heaven, 1990) - Tommie * After Dark, My Sweet (1990) - Jack * Musta ovi (Bump in the Night, 1991) - Jonathan Tierney * Indiana Jones Junior (1992) - 10-vuotias Henry 'Indiana' Jones, Jr. * Treasure Island: The Adventure Begins (1994) - Robbie Wallace * Savage Land (1994) - Luke Morgan * Shock Treatment (1995) - Jake Grant * Pillit pussiin ja puskiin (Bushwhacked, 1995) - Ralph * Nixon (1995) - 12-vuotias Richard Nixon * The Adventures of Young Indiana Jones: Travels with Father (1996) - 10-vuotias Indiana Jones * Pinokkion seikkailut (1996) - Lampwick * When the Time Comes (2000) - Jess Luokka:Vuonna 1980 syntyneet Luokka:Elävät henkilöt Luokka:Yhdysvaltalaiset lapsinäyttelijät
Aikikai honbu dōjō

Aikikai honbu dōjō () on aikikai aikidō -lajiorganisaation päämaja Tokiossa, Japanissa. Nimitys Aikikai honbu dōjō tarkoittaa varsinaisesti päämajassa sijaitsevaa harjoitushallia (dōjōta), mutta usein nimityksellä tarkoitetaan koko aikikai-organisaatiota. Aikikai honbu dōjōn on perustanut Morihei Ueshiba vuonna 1931 nimellä Kōbukan (). Nykyinen rakennus on valmistunut vuonna 1967 ja se sijaitsee samalla paikalla kuin alkuperäinen Kōbukan. Honbu dōjōta johtaa dōshu Moriteru Ueshiba. Lisäksi siellä opettaa aikidoa noin 30 shihan- tai shidōin-tasoista aikidokaa. == Lähteet == Luokka:Tokion rakennukset ja rakennelmat
Iso Kallijärvi

Iso Kallijärvi on Lapissa Ylitornion Kallijoella sijaitseva järvi. == Maantietoa == Järven pinta-ala on 234 hehtaaria eli 2,3 neliökilometriä. Se on 2,7 kilometriä pitkä ja 1,4 kilometriä leveä. Se on C-kirjaimen muotoinen ja sen eteläpää kapenee kuin lahdeksi. Järven lähiympäristö on alavaa ja suhteellisen tasaista aluetta, joka on paikoin soistunutta metsämaata ja paikoin kosteikkoa. Järvellä on kartan mukaan viisi saarta, jotka sijaitsevat rantojen läheisyydessä. Lihasaari ja Kallisaari sijaitsevat järven luoteispuolella ja Nilisaari on sen eteläpäässä. Kaksi muuta saarta ovat luotoja. Järvi on luodattu ja siitä on julkaistu syvyyskartat. Järven tilavuus on 2,8 miljoonaa kuutiometriä eli 0,0028 kuutiokilometriä. Sen keskisyvyys on 1,2 metriä ja suurin syvyys on 2,4 metriä. Syvin kohta sijaitsee eteläosan lahden suulla. Järven rantaviivan pituus on 9,3 kilometriä ja sen rannat ovat metsämaata. Entisistä maataloista on jäljellä pienet niityt. Rantojen metsät on ojitettu. Alue on harvaan asuttua haja-asutusaluetta. Järvellä ei ole vakituista asutusta, mutta sen rannoilla sijaitsee parikymmentä vapaa-ajan asuntoa. Niille tulee tiet Kivilompolon ja Kallijoen suunnilta. == Vesistösuhteet == Järvi sijaitsee Tornionjoen vesistössä (vesistöaluetunnus 67) Tengeliönjoen valuma-alueen (67.9) Portimojärven alueella (67.91), jonka Kallijoen valuma-alueeseen (67.918) järvi kuuluu. Järven vedenpinnan korkeus on 100,7 metriä mpy. Suurin osa järveen laskevasta vedestä tulee Mikkelinjoesta, joka laskee Kivilompololta. Myös ympäröiviltä kosteikoilta ja metsäsoilta saadaan vettä. Tällainen oja on Isosta Lihajärvestä laskeva Lihajoki. Järven oma laskuojan luusua sijaitsee sen luoteispäässä, mistä alkaa Kallijoki. Se yhtyy Tengeliönjokeen juuri Lohijärven yläpuolella. == Historiaa == Maupertuis oli Ranskan tiedeakatemian retkikunnan johtajana Tornionlaaksossa vuosina 1736–1737. Tällä matkalla aluetta kartoitettiin ajan oloon hyvinkin tarkkaan ja kartoissa on nimetty paikallisia alueita. Ison Kallijärven kohdalla luki ”Lac Kalli”, mutta järven tarkka muoto taisi olla sivuseikka. Tengeliönjoki oli kartassa ”Tengelio Riv.” ja Kallijoki ”Kalli Riv.”. Joen yhtymäkohdassa lukee ”Cataracte Juopa”, mikä tarkoittanee nykyistä Juopakoskea.Outhier, Réginald: Neljä karttaa (suoraan kartalle), 2.9.1736, viitattu 19.2.2019 == Lähteet == * Google Maps Viitattu 22.1.10 === Viitteet === Luokka:Portimojärven alue (Aavasaksa) Luokka:Ylitornion järvet
Aasiankalliokyyhky

Aasiankalliokyyhky (Columba rupestris) on Keski-Aasiassa (alalaji turkestanica) ja Itä-Aasiassa (nimialalaji rupestris) elävä kyyhkylintu, jonka holotyypin Pallas kuvaili Dauriasta.IBC == Lähteet == Luokka:Kyyhkylinnut
Lumikyyhky

Lumikyyhky (Columba leuconota) on Keski-Aasiassa ja Himalajalla (nimialalaji leuconota) ja Tiibetissä sekä Kiinassa (alalaji gradaria) elävä kyyhkylintu, jonka holotyypin Nicholas Aylward Vigors kuvaili Himalajalta, mahdollisesti Nepalista.IBC == Lähteet == Luokka:Kyyhkylinnut
Afrikantäpläkyyhky

Afrikantäpläkyyhky (Columba guinea) on laajalla alueella Afrikassa elävä kyyhkylintu, jonka (alalaji phaeonotus) elää eteläisessä Afrikassa ja (nimialalaji guinea) Sahelin eteläpuolella Senegalista lännessä Tansaniaan idässä. Carl von Linné kuvaili lajin holotyypin Senegalista.IBC == Lähteet == Luokka:Kyyhkylinnut
Etiopiankyyhky

Etiopiankyyhky (Columba albitorques) on Afrikassa Etiopian ja Eritrean vuorilla elävä kyyhkylintu, jonka holotyypin Eduard Rüppell kuvaili Tarantavuoristosta.IBC == Lähteet == Luokka:Kyyhkylinnut
Hotokka

Hotokka (myös Ala-Hotokka, v:sta 1948 ) on kylä Muolaanjärven pohjoisrannalla Kyyrölän kunnassa Leningradin alueella Venäjällä. Hotokka kuuluu Suomen Neuvostoliitolle luovuttamiin alueisiin ja se oli Suomelle kuuluessaan osa Muolaan kuntaa. == Historia == === Kyläkuva === Hotokka sijaitsi Suomelle kuuluessaan Muolaan kunnan pohjoisosassa Muolaanjärven pohjoisrannalla noin 17 kilometriä Muolaan kirkonkylästä Kirkkorannasta luoteeseen. Hotokan naapurikyliä olivat idässä Muolaankylä ja lännessä Ylä-Hotokka, joiden lisäksi kylän pohjoispuolella oli Kuusaan ja Määttälän metsäpalstoja, jotka erottivat Hotokon Heinjoen kunnan rajasta. Hotokan halki kulki kantatie 63 Viipurista Kivennavalle. Vuonna 1936 Hotokan pinta-ala oli 7,59 neliökilometriä, josta oli peltoa 172 hehtaaria, niittyä 17 hehtaaria ja metsää 569 hehtaaria.Luukka, Sarkanen & Repo 1952, s. 195 Kylän itäosan läpi virtaa pieni Hotojoki.Repo 1952, s. 466–467 Kylän talot ja pellot olivat sijoittuneet kylän läpi kulkevan maantien molemmin puolin. Tien varressa on myös maamiesseurantalo. Muolaanjärven rannoilla oli useita Venäjän vallan aikana rakennettuja huviloita. Ylä-Hotokan rajan tuntumasta maantiestä erkani pikkutie Hotokan eteläosaan, Lammaslahteen, jossa sijaitsi aikoinaan Uschanoffin raamisaha. Hotokka muodosti naapurikyliensä kanssa Hotokan koulupiirin, joka perustettiin vuonna 1886. Koulu toimi aluksi vuokratiloissa, kunnes koulurakennus valmistui vuonna 1890. === Sota-aika === Hotokan alueen väestö evakuoitiin läntisempään Suomeen heti talvisodan alettua vuonna 1939.Luukka & Sarkanen 1952, s. 400 Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäivät taas Neuvostoliiton puolelle. Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Hotokan asukkaat asutettiin Somerolle. == Lähteet == * === Viitteet === Luokka:Muolaan kylät Luokka:Kyyrölän (Viipurin piiri) kylät
Kontiolahden vaakuna

Kontiolahden vaakuna on Kontiolahden kunnan tunnus ja aiheeltaan puhuva vaakuna. Tukinuitossa käytetty uittohaka viittaa lisäksi metsänhoidon merkitykseen alueen taloudessa. Vaakunan selitys on ”hopeisessa kentässä pystyssä karhu olallaan uittohaka, kaikki mustaa, paitsi karhun varukset ja uittohaan varsi punaiset.” Vaakunan on suunnitellut Aarno Liuksiala, ja Kontiolahden kunnanvaltuusto hyväksyi sen kokouksessaan 8. joulukuuta 1952. Sisäasiainministeriö vahvisti vaakunan käyttöön 27. helmikuuta 1953. == Lähteet == * * Kontiolahti Vaakuna
Somaliankyyhky

Somaliankyyhky (Columba oliviae) on Afrikassa Somalian pohjois- ja koillisrannikolla elävä kyyhkylintu, jonka holotyypin Stephenson Robert Clarke kuvaili Dubbarista.IBC == Lähteet == Luokka:Kyyhkylinnut
Valkealan kirkko

Valkealan kirkko on kirkko Kouvolassa entisen Valkealan kunnan kirkonkylässä. Kirkon ovat suunnitelleet Armas Lindgren ja Bertel Liljeqvist ja se vihittiin käyttöön 1927. Rakennus kuuluu Kouvolan seurakuntayhtymän Valkealan seurakunnan tiloihin. Valkealan nykyinen kirkko on järjestyksessään neljäs. Kaikki kirkot ovat sijainneet samalla kirkkomaalla. Valkealan ensimmäinen kirkko valmistui vuonna 1631 ja toinen kirkko vuonna 1674. Kolmas kirkko vihittiin käyttöön 1798 ja se paloi marraskuussa 1920.Valkealan kirkon seinässä oleva muistotaulu. Valkealan kirkko on rapattu tornillinen tiilikirkko, joka edustaa pitkäkirkkotyyliä. Sisätiloissa on Antti Salmenlinnan koristemaalauksia Raamatun aiheista ja kuoripalkissa Gunnar Finnen tekemä kalvaarioryhmä. Krusifiksi on sijoitettu kirkkosalin ja kuorin väliin. Alttaritaulu on A. G. Thitzin maalaama "Ristiltä otto" vuodelta 1819. Alttaritaulu oli maalattu jo Valkealan edelliseen kirkkoon, mutta oli poistettu sieltä rumana ja pahennusta herättävänä, ja säästyi sen vuoksi edellisen kirkon tulipalolta. Urut ovat 33-äänikertaiset Kangasalan urkutehtaan valmistamat vuodelta 1977. Valkealan kirkon kahdeksankulmainen puinen kellotapuli on vuodelta 1782. Kellotapuli sijaitsee kirkon lähellä, mutta kelloja soitetaan kuitenkin kirkon tornista. Tapulin on suunnitellut Juhana Salonen, joka oli myös Valkealan edellisen kirkon suunnittelija. ==Lähteet== ==Aiheesta muualla== *Kouvolan seurakuntayhtymä: Valkealan kirkko * Luokka:Armas Lindgrenin suunnittelemat rakennukset Luokka:Kouvolan kirkkorakennukset Luokka:Suomen kivikirkot Kirkko
Glenn Miller Story

Glenn Miller Story on Anthony Mannin ohjaama yhdysvaltalainen elokuva vuodelta 1954. Elokuva kertoo Glenn Millerin tarinan rivimuusikosta aikansa suosituimman big bandin orkesterinjohtajaksi. Pääosaa esitti James Stewart. Elokuva oli Oscar-ehdokkaana kolmessa kategoriassa, joista se sai palkinnon parhaasta äänityksestä Leslie I. Careyn tuomana. Elokuvan menestys sai Universalin tuottamaan myös toisen muusikkoelämäkerran, Rytmin kuningas – Benny Goodman, kaksi vuotta myöhemmin. == Näyttelijät == == Lähteet == == Aiheesta muualla == * Luokka:Musiikkielokuvat Luokka:Yhdysvaltalaiset draamaelokuvat Luokka:Yhdysvaltalaiset elämäkertaelokuvat Luokka:Anthony Mannin ohjaamat elokuvat Luokka:Parhaan äänityksen Oscar-palkinnon saaneet elokuvat Luokka:Vuoden 1954 yhdysvaltalaiset elokuvat
Venepakolainen

thumb|Vietnamilaisia venepakolaisia 1984 Venepakolainen on 1970-luvun lopussa kielenkäyttöön tullut nimitys, jolla kuvataan Vietnamista paenneita henkilöitä, joista monet kuuluivat maan kiinalaisvähemmistöön ja pakenivat veneillä.Vietnamin venepakolaiset YLE Elävä arkisto == Lähteet == Luokka:Pakolaisuus
Stephenson Robert Clarke

Stephenson Robert Clarke (1. heinäkuuta 1862 – 3. marraskuuta 1948) oli englantilainen sotilas ja lintutieteilijä. Clarke opiskeli Winchesterissä, liittyi sittemmin Britannian armeijaan, ja palveli everstinä toisessa buurisodassa. Vuonna 1893 Clarke osti Sussexista Borde Hill Housen ja perusti sinne merkittävän puutarhan, johon hän kokosi kasveja eri puolilta maailmaa.The Eponym Dictionary of Mammals Clarke oli British Ornithologists' Unionin jäsen ja yhdistyksen lehden Ibiksen avustaja. Hän nimesi linnuista somaliankyyhkyn, kipinäsepän (Lybius chaplini) ja somalianhempon (Carduelis johannis).ITIS == Lähteet == Luokka:Brittiläiset ornitologit Luokka:Vuonna 1862 syntyneet Luokka:Vuonna 1948 kuolleet
Muolaankylä

Muolaankylä (myös Muolaa, , v:een 1948 Муолаанкюля) on kylä Muolaanjärven pohjoisrannalla Kyyrölän kunnassa Leningradin alueella Venäjällä. Muolaankylä kuuluu Suomen Neuvostoliitolle luovuttamiin alueisiin ja se oli Suomelle kuuluessaan osa Muolaan kuntaa. == Historia == === Kyläkuva === Muolaankylä sijaitsi Suomelle kuuluessaan Muolaan kunnan pohjoisosassa Muolaanjärven pohjoisrannalla noin 13 kilometriä Muolaan kirkonkylästä Kirkkorannasta luoteeseen. Muolaankylän naapurikyliä olivat idässä Kangaspelto ja lännessä Hotokka, joiden lisäksi kylän pohjoispuolella oli Kuusaan ja Määttälän metsäpalstoja, jotka erottivat Muolaankylä Heinjoen kunnan Kopralan kylästä. Muolaankylän halki kulki kantatie 63 Viipurista Kivennavalle. Tästä päätiestä erkani Muolaankylässä maantie pohjoiseen Heinjoelle. Vuonna 1936 Muolaankylän pinta-ala oli 12,64 neliökilometriä, josta oli peltoa 346 hehtaaria, niittyä 130 hehtaaria ja metsää 784 hehtaaria.Luukka, Sarkanen & Repo 1952, s. 195 Kylän itäosan läpi virtaa Muolaanjoki, jota pitkin Muolaanjärvi laskee kylän pohjoisosassa olevaan Muolaanlampeen.Repo 1952, s. 467 Muolaanlampi laskee edelleen Äyräpäänjärveen. Muolaankylän kyläkeskus sijaitsi kantatie 63:n varrella kylän itäosassa Muolaanjoen ympärillä. Tämän lisäksi Heinjoelle vievän maantien varressa sijaitsi Ilves-niminen kulmakunta ja kylän pohjoisosassa Muolaanlammen ja Äyräpäänjärven välisen harjulla sijaitsi Mutarannan kulmakunta. Muolaankylä kuului Hotokan koulupiiriin. === Sota-aika === Muolaankylän väestö evakuoitiin läntisempään Suomeen heti talvisodan alettua vuonna 1939.Luukka & Sarkanen 1952, s. 400 Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle. Sodan jälkeen Muolaan siirtoväki asutettiin Lounais-Hämeeseen ja Etelä-Pirkanmaalle, jossa Muolaankylän asukkaat asutettiin Somerolle. == Lähteet == * === Viitteet === Luokka:Muolaan kylät Luokka:Kyyrölän (Viipurin piiri) kylät
Rytmin kuningas – Benny Goodman

Rytmin kuningas – Benny Goodman (The Benny Goodman Story) on Valentine Daviesin ohjaama yhdysvaltalainen elokuva vuodelta 1956. Elokuva perustuu jazzmuusikko Benny Goodmanin elämään. Goodmania elokuvassa esitti Steve Allen, jolle kyseessä oli ensimmäinen elokuvarooli. Elokuvassa vierailivat muun muassa muusikot Gene Krupa, Lionel Hampton ja Harry James. ==Roolit== ==Lähteet== Luokka:Musiikkielokuvat Luokka:Yhdysvaltalaiset draamaelokuvat Luokka:Yhdysvaltalaiset elämäkertaelokuvat Luokka:Vuoden 1956 yhdysvaltalaiset elokuvat
Etelänrahkasammal

Etelänrahkasammal (Sphagnum palustre) on Sphagnaceae-heimoon ja rahkasammalten sukuun kuuluva sammal. Se kuluu rahkasammalten suvun sektioon papillosa yhdessä kalvakkarahkasammalen, punarahkasammalen ja vaalearahkasammalen kanssa. ==Ulkonäkö== Etelänrahkasammal on keskikokoinen tai kookas. Se on vihreä tai ruskehtava ja siinä on usein häivähdys punaista, se ei kuitenkaan ole yhtä punainen kuin punarahkasammal. Sillä on kaksi ulospäistä ja kaksi alaspäistä haaraa.efloras.org S. palustre Etelänrahkasammalella on tavallisesti itiöpesäkkeitä. == Levinneisyys == Etelänrahkasammal kasvaa pohjoisella pallonpuoliskolla paikoittain lauhkean ja havumetsävyöhykkeen mereisillä alueilla. Suomessa se on lounainen ja harvinainen. ==Elinympäristö== Etelänrahkasammal kasvaa keskiravinteisissa korvissa mätäs- ja välipinnoilla. == Lähteet == Luokka:Rahkasammalet
Madeirankyyhky

Madeirankyyhky (Columba trocaz) on Madeiran saarella kotoperäisenä esiintyvä kyyhkylintu, jonka holotyypin Karl Heineken kuvaili saarelta vuonna 1829.IBC == Lähteet == Luokka:Kyyhkylinnut
Charles Heineken

Charles Heineken (kuoli 4. tammikuuta 1830), joka tunnettiin myös nimellä Carlos Heineken, oli englantinen lääkäri ja lintutieteilijä. Heineken asui Madeiralla vuodesta 1826 alkaen. Hän nimesi uuden lintulajin, madeirankyyhkyn.ITIS == Lähteet == *Zoonomen/Author index/Heineken Luokka:Saksalaiset ornitologit Luokka:Syntymävuosi puuttuu Luokka:Vuonna 1830 kuolleet
Kanariankyyhky

Kanariankyyhky (Columba bollii) on Kanariansaarten kotoperäinen kyyhkylintu, jonka holotyypin Frederick DuCane Godman kuvaili Teneriffalta.IBC Laji on nimetty Carl Bollen kunniaksi. == Lähteet == Luokka:Kyyhkylinnut Luokka:Kanariansaarien eläimet
Shulamith Firestone

Shulamith (Shulie) Firestone (s. 1945 Ottawa, Kanada - elokuu 2012Shulamith Firestone, The Villager ) oli kanadalaissyntyinen feministi. Hän oli radikaalifeminismin syntyvaiheiden keskeisiä henkilöitä ja oli perustamassa järjestöjä New York Radical Women, Redstockings ja New York Radical Feminists. Hänen pääteoksensa The Dialectic of Sex: The Case for Feminist Revolution ilmestyi vuonna 1970. ==Elämä== Shulamith Firestone syntyi ortodoksijuutalaiseen perheeseen toisena lapsena, ja hänen siskonsa Tirzah Firestone toimikin rabbina.Tirzah Firestone Firestone opiskeli Telshe Yeshivan Yavneyassa Washingtonin yliopistossa ja Art Institute of Chicagossa, jossa hän suoritti BFA-tutkinnon taidemaalauksessa. Chicagossa opiskellessaan hän oli aiheena dokumenttielokuvassa, jota ei ole koskaan esitetty. Elokuvan löysi kuitenkin 1990-luvulla kokeellisten elokuvien tekijä Elisabeth Subrin, joka teki sen pohjalta uuden elokuvan kuva kuvalta, ja Firestonea esitti siinä nuori näyttelijä. Elokuva on esitetty vuonna 1997 nimellä Shulie. Asuessaan Chicagossa Firestone perusti Jo Freemanin kanssa Westside Group (Chicago Women's Liberation Unionin edeltäjän). Lokakuussa 1967 hän muutti New Yorkiin osallistuakseen New York Radical Womenin perustamiseen. Kun NYRW hajosi, Firestone ja Ellen Willis perustivat helmikuussa 1969 radikaalifeministien ryhmän Redstockings. Firestone irtautui Redstockingsista (nimi viittaa 1800-luvun naisälykköjen sinisukkiin) vuonna 1969 osallistuakseen New York Radical Feminists -järjestön perustamiseen. Teoksen The Dialectic of Sex ilmestyttyä vuonna 1970 Firestone oli luopunut poliittisesta toiminnasta. Teosta pidetään kuitenkin hänen merkittävimpänään. Se on radikaalifeminismin merkkiteoksia. Siinä hän yhdisteli Karl Marxin ja Sigmund Freudin ajatuksia uudeksi analyysiksi. Vuonna 1998 häneltä ilmestyi teos Airless Spaces, joka on kuvaus elämästä psykiatrisessa hoitolaitoksessa ja sen ulkopuolella. Firestone löytyi kuolleena 28. elokuuta 2012 mutta kuolinpäivä ei ole tiedossa toistaiseksi. ==Teokset== *The Dialectic of Sex: The Case for Feminist Revolution, Morrow, 1970, ISBN 0-688-06454-X; Bantam Books, 1979, ISBN 0-553-12814-0; Farrar Straus Giroux, 2003, ISBN 0-374-52787-3). *Airless Spaces, Semiotext(e), 1998, ISBN 1-57027-082-1). ==Lähteet== ==Aiheesta muualla== *The Women's Rights Movement in the U.S. : A New View . Artikkeli on alkujaan ilmestynyt teoksessa Notes from the First Year (New York: The New York Radical Women, 1968). Luokka:Yhdysvaltalaiset feministit Luokka:Vuonna 1945 syntyneet Luokka:Vuonna 2012 kuolleet
D.O. Manzanilla-Sanlúcar de Barrameda

pienoiskuva|D.O. Manzanilla de Sanlúcarin viljelyalueet. D.O. Manzanilla - Sanlúcar de Barrameda on viinialue ja laatumerkintä Andalusiassa, Espanjassa. Alue käsittää vain Sanlúcar de Barramedan kunnan, ja se on erotettu D.O. Jerez-Xérès-Sherrystä omaksi alueekseen vuonna 1964.Sherry- ja Manzanilla- alueiden yhteisen Consejo Reguladorin kotisivu == Valmistusmenetelmät == Manzanilla-viinin tuotantomenetelmät ovat samat kuin fino-tyyppisen sherryn. Itse asiassa eri D.O.:sta huolimatta manzanilla on fino-tyyppistä sherrya, joka on valmistettu Sanlúcar de Barramedassa. Manzanillan hieman finosta poikkeavan luonteen selitetään johtuvan kaupungin hieman erilaisesta, kosteammasta paikallisilmastosta. == Lähteet == Luokka:Espanjan viinialueet
Mitsubishi Lancer

Mitsubishi Lancer on japanilaisen autonvalmistaja Mitsubishin alemman keskiluokan perheautoksi suunniteltu malli. Lancerista on myös valmistettu Evolution-versio. Lanceria on valmistettua vuodesta 1973, ja vuoteen 2009 mennessä sitä oli myyty seitsemän miljoonaa kappaletta. == Sukupolvet == * 1973–1979 * Korimallit: 2-ovinen sedan, 2-ovinen hardtop coupe, 4-ovinen sedan, 5-ovinen farmari ja 3-ovinen hatchback (Celeste) * Moottorit: 1,2L I4, 1,6L I4, 1,4L I4 ja 2,0L I4 * 1979–1983 * Korimallit: 4-ovinen sedan * Moottorit: 1,2L SOHC I4, 1,4L SOHC I4, 1,6L SOHC I4, 1,8L SOHC I4, 1,8L SOHC Turbo I4 ja 2,0L OHC Turbo l4 * 1983–1987 * Korimallit: 3-ovinen hatchback, 4-ovinen sedan ja 5-ovinen farmari * Moottorit: 1,2L I4, 1,5L I4 ja 1,8L I4 diesel * 1987–1992 * Korimallit: 3-ovinen hatchback (Colt), 4-ovinen sedan ja 5-ovinen liftback * Moottorit: 1,3L SOHC I4, 1,5L SOHC I4 ja 1,8L DOHC I4 Mitsubishi Lancer mk5 * 1992–1995 * Korimallit: 4-ovinen sedan ja 5-ovinen farmari * Moottorit:1,3L SOHC I4, 1,5L SOHC I4, 1,5L DOHC I4, 1,6L SOHC I4, 1,6L DOHC MIVEC I4, 1,8L SOHC I4 ja 1,8L DOHC I4 * 1995–2000 * Korimallit: 4-ovinen sedan * Moottorit: 1,3L SOHC I4, 1,6L SOHC I4 ja 1,8L DOHC Turbo I4 * 2003–2007 * Korimallit: 4-ovinen sedan ja 5-ovinen farmari * Moottorit: 1,6L SOHC I4, 1,8L SOHC I4, 2,0L 16V DOHC I4 sekä 2,0L Diesel * Suomessa myydyt mallit: CS3A (72 kW 1,6L SOHC Sedan), CS3W (72 kW 1,6L SOHC Wagon), CS9A (99 kW 4G63 2,0L DOHC Sedan) sekä CS9W (99 kW N/A 4G63 2,0L DOHC Wagon) * CS korin, etenkin 2,0L versiot jakoivat paljon teknisiä osia Evolution VII-IX mallien kanssa. (Lähde: Mitsubishi varaosajärjestelmä) * 2.0L mallista oli Suomen markkinoilla myynnissä myös HR Edition -varustepaketti, joka sisälsi erilaiset kynnyslistat, pakoputken ulostulon, alun perin Blaupunktin soittimen, Mitsubishi-takin ja usean HRE -merkin * 2007– * Korimallit: 4-ovinen sedan * Moottorit: 1,5L DOHC I4, 1,8L DOHC I4, 2,0L DOHC I4, 2,4L DOHC I4 ja VW 2,0 L Di-D Diesel == Katso myös == *Mitsubishi Lancer Evolution *Mitsubishi Lancer WRC == Lähteet == *www.mitsubishi-lancer.info == Aiheesta muualla == *Mitsubishi Lancer Sports Sedan *Mitsubishi Lancer Sportback Lancer Luokka:C-segmentin autot
Frederick DuCane Godman

Frederick DuCane Godman (15. tammikuuta 1834 Park Hatch, Surrey – 19. helmikuuta 1919) oli englantilainen eläintieteilijä. Godman opiskeli Eton Collegessa ja Cambridgen Trinity Collegessa. Täällä hän tutustui Alfred Newtoniin ja Osbert Salviniin, jotka olivat Godmanin kanssa perustamassa British Ornithologists' Unionia (BOU) marraskuussa 1857. Godman toimi yhdistyksen sihteerinä 1870–1882 ja 1889–1897, sekä puheenjohtajana 1896–1913. Godman oli osakkaana Whitbread & Co. nimisessä menestyvässä yrityksessä, mikä antoi hänelle mahdollisuuden matkustella maailmalla. Godman lahjoitti 200 000 näytteen kokoelmansa British Museumille, jonka johtajana hän toimi 1891–1892. Hänet valittiin Royal Societyn jäseneksi 1882.Chrono-Biographical Sketches Godman tunnetaan yhdessä Salvinin kanssa julkaisemastaan teoksesta Biologia Centrali-Americana (1879-1915), joka on 63-osainen tietosanakirja Keski- Amerikan luonnosta. Hänen muita teoksiaan ovat The Natural History of the Azores (1870) ja Monograph of the Petrels (1907-1910). Godman oli myös tunnustettu perhos- ja hyönteistutkija. Godman nimesi linnuista muun muassa kanariankyyhkyn (Columba bollii), Carl Bollen kunniaksi.ITIS == Lähteet == Luokka:Brittiläiset ornitologit Luokka:Brittiläiset entomologit Luokka:Vuonna 1834 syntyneet Luokka:Vuonna 1919 kuolleet
Manzanilla (viini)

thumb|250px|Manzanilla-bodega Sanlúcar de Barramedassa. Manzanilla on väkevä espanjalainen viini, jota tuotetaan vain Sanlúcar de Barramedan alueella Andalusiassa. Manzanillalla on oma D.O. -merkintä, D.O. Manzanilla-Sanlúcar de Barrameda, mutta sillä ja Sherry-alueella on yhteinen "Consejo Regulador". Itse asiassa Manzanillaa pidetään yhtenä sherry-tyyppinä. Se on varsin läheistä sukua fino-tyyppiselle sherrylle. Luokka:Espanjalaiset viinit
Pelipalvelinemulointi

Pelipalvelinemuloinnilla tarkoitetaan pelipalvelinohjelmistojen uudelleenkehittämistä sekä takaisinmallinnusta etenkin silloin, kun alkuperäinen palvelinohjelmisto ei ole julkisesti saatavilla. Palvelinemulointi on erityisen yleistä MMORPG-pelien yhteydessä, joilla on usein vain yksi virallinen palvelua tarjoava taho. Emuloitua palvelinta kutsutaan usein yksityispalvelimeksi (). == Historia == Ensimmäiset palvelinemulaattorit ilmestyivät Ultima Onlinen myötä. Alan pioneerinä pidetään yleisesti UOX-emulaattoria (Ultima Offline eXperiment), joka julkaistiin vuonna 1996 tai 1997, ja jota seurasi valtava aalto erilaisia projekteja. MMORPG-pelien yleistyessä myös palvelinemulointi yleistyi ja käsite tuli tunnetummaksi. == Toiminta == Palvelinemulaattorit pohjautuvat vain harvoin alkuperäiseen lähdekoodiin. Käytännössä jokainen palvelinemulaattori on kehitetty takaisinmallintamalla alkuperäisen palvelimen ja asiakasohjelman välistä verkkoliikennettä, ja ovat kokonaan alkuperäistä koodia. Teknisesti ottaen palvelinemulaattori ei emuloi, vaan on alkuperäisen ohjelmiston klooni. Harvinaisissa tapauksissa alkuperäinen palvelinohjelmisto kokonaisuudessaan varastetaan, kuten esimerkiksi Ragnarok Onlinen AEGIS- ohjelmistolle kävi. == Käyttö == Emulaattoreiden tavallisin käyttökohde ovat yksityispalvelimet. Tässä käytössä tavanomaisimpia vetonauloja ovat sisällön muokattavuus, vapaus sekä maksuttomuus. Useat palvelimet tarjoavat myös muun muassa helpommin saatavilla olevaa sisältöä ja ominaisuuksia, jotka eivät ole saatavilla pelin virallisen julkaisijan palvelimilla. Vanhempien, elinkaarensa lopussa olevien pelien kohdalla ovat yleistyneet palvelimet, jotka pyrkivät tarjoamaan pelistä sellaisen version, joka ei ole enää saatavilla virallisilta tahoilta esimerkiksi sisältöpäivitysten vuoksi. Esimerkiksi EverQuest -pelin ympärille on kehittynyt faniprojekti, joka pyrkii tarjoamaan pelin sellaisena kuin se oli vuodesta 1999 eteenpäin. ==Lähteet== Luokka:MMORPG-pelit
Hannu Riikonen

Hannu Riikonen voi tarkoittaa: * Hannu Kalevi Riikonen (s. 1948), professori, kirjallisuudentutkija * Hannu Riikonen (s. 1945), kuvanveistäjä ja taidemaalari
Petteri Lampinen

Petteri Lampinen (5. helmikuuta 1975) on suomalainen uransa päättänyt jääpalloilija. ==Ura== Lampinen on pelannut Venäjällä Dynamo Kazanin, Zorki Krasnogorskin ja Rodina Kirovin joukkueissa sekä sitä ennen kuusi vuotta Ruotsissa.Yle, urheilu-uutiset Hän on voittanut kansallisen mestaruuden Suomessa Tornion Palloveikkojen joukkueessa, Venäjällä Dynamo Kazanin joukkueessa sekä neljästi Ruotsissa Edsbynin joukkueessa. ==Maajoukkueura== Petteri Lampinen oli mukana jääpallon maailmanmestaruuden vuonna 2004 voittaneessa Suomen joukkueessa. === Saavutukset === *SM-kulta: 2000 *SM- hopea: 1996, 1997, 1999, 2001, 2016, 2017 == Lähteet == *International Bandy Database === Viitteet === Luokka:Suomalaiset jääpalloilijat Luokka:Vuonna 1975 syntyneet Luokka:Elävät henkilöt
William Temple (arkkipiispa)

William Temple (15. lokakuuta 1881 – 26. lokakuuta 1944) oli Englannin kirkon pappi, joka toimi Manchesterin piispana vuosina 1921–1929, Yorkin arkkipiispana 1929–1942 ja Canterburyn arkkipiispana vuodesta 1942 kuolemaansa. Hänen isänsä Frederick Temple oli myös arkkipiispa. Luokka:Canterburyn arkkipiispat Luokka:Yorkin arkkipiispat Luokka:Manchesterin piispat Luokka:Vuonna 1881 syntyneet Luokka:Vuonna 1944 kuolleet
African American Museum and Library at Oakland

thumb|African American Museum and Library at Oakland African American Museum and Library at Oakland () eli AAMLO on museo ja kirjasto afroamerikkalaisisista Kaliforniassa ja Bay Arealla. Museo keskittyy afroamerikkalaisten, päiväkirjoihin, kirjeenvaihtokirjeisiin, valokuviin ja sanomalehtiin. Se sijaitsee nykyisin Charles A. Greene -rakennuksessa Oaklandissa, Alamedan piirikunnassa. Samassa rakennuksessa toimi Oakland Public Library vuodesta 1902 vuoteen 1951. Museo avattiin vuonna 1900. == Lähteet == == Aiheesta muualla == Luokka:Alamedan piirikunnan museot Luokka:National Register of Historic Places -kohteet Kaliforniassa Luokka:Oaklandin rakennukset ja rakennelmat Luokka:Afroamerikkalainen kulttuuri
Hanttula

Hanttula oli kylä Muolaan kunnan eteläosassa Viipurin läänissä Suomen Neuvostoliitolle luovuttamalla alueella. Hanttula sijaitsi Vuotjärven pohjoisrannalla Kivennavan vastaisella rajalla. Hanttulan naapurikyliä Muolaan alueella olivat Lehtokylä pohjoisessa, Karhula idässä ja Soittola lännessä sekä Kivennavan puolella Rantakylä etelässä.Repo 1952, s. 472 Nykyisin Hanttulalla ei ole omaa venäläistä asutusnimeä, vaan se kuuluu Karhulan kylään (). == Kyläkuva == Hanttulan halki kulki kylätie Soittolasta Karhulaan ja edelleen Lehtokylään. Hanttulan kylä sijaitsi korkealla mäellä ja kylän pellot laskeutuivat jyrkästi Vuotjärveä kohti. Vuonna 1936 Hanttulan pinta-ala oli 4,75 neliökilometriä, josta oli peltoa 126 hehtaaria, niittyä 17 hehtaaria ja metsää 332 hehtaaria.Luukka, Sarkanen & Repo 1952, s. 195 Hanttulan asukkaat olivat maanviljelijöitä, jotka olivat keskittyneet perunan viljelyyn, joka sitten myytiin Viipuriin tai teollisuuden tarpeisiin. Hanttula, Soittola ja Karhula muodostivat Vuotjärven koulupiirin, jonka koulu sijaitsi Soittolassa. Näistä Vuotjärven koulupiiriin kuuluneita Vuotjärven rantakylistä käytettiin toisinaan yhteisnimitystä Vuotjärven kylä. == Historia == Hanttulan väestö evakuoitiin läntisempään Suomeen heti talvisodan alettua vuonna 1939.Luukka & Sarkanen 1952, s. 400 Moskovan rauhassa 1940 alue luovutettiin Neuvostoliitolle, mutta Suomi valtasi alueen takaisin jatkosodan alussa 1941 ja kylän asukkaat pääsivät palaamaan raunioituneeseen kotikyläänsä. Jälleenrakennus keskeytyi vuonna 1944 Neuvostoliiton suurhyökkäyksen alettua ja kylän asukkaat evakuoitiin uudelleen. Rauhanteossa kylä jäi taas Neuvostoliiton puolelle. Sodan jälkeen Muolaan siirtoväki asutettiin Lounais- Hämeeseen ja Etelä-Pirkanmaalle, jossa Hanttulan kylän asukkaat asutettiin Ypäjälle. == Lähteet == * === Viitteet === Luokka:Muolaan kylät
Karvasorakas

Karvasorakas (Hydnellum peckii) on ei-syötävien nahkamaisen sitkeiden nahkaorakkaiden joukkoon kuuluva sieni. Se on polttavan kirpeän makuinen. == Ulkonäkö == Karvasorakas on keskikokoinen jalallinen orakas. Nuorena se on vaaleanpunertava ja usein sen pinnalla on puolukkamehun värisiä pisaroita. Vanhempana se on ruosteenruskea. Se muistuttaa ruosteorakasta (Hydnellum ferrugineum), joka kuitenkin on maultaan mieto. == Levinneisyys ja elinympäristö == Karvasorakas on melko yleinen koko Suomessa tunturipaljakkaa lukuun ottamatta. Se kasvaa mäntykankailla. == Käyttö == Karvasorakas kuuluu sienivärjäyksessä käytettäviin lajeihin, jossa siitä saadaan puretuksen avulla ruskehtavia tai vihertäviä sävyjä. == Lähteet == ==Aiheesta muualla== *Hydnellum peckii – Healing-Mushrooms.net *Luontonetti: Karvasorakas (Hydnellum peckii) Luokka:Nahkaorakkaat
Rouva Katarina Boije ja hänen tyttärensä

Rouva Katarina Boije ja hänen tyttärensä on Fredrika Runebergin kirjoittama historiallinen romaani. Sen ruotsinkielinen alkuteos Fru Catharina Boije och hennes döttrar ilmestyi ensimmäisen kerran vuonna 1858 Suomalaisen Kirjallisuuden Seuran kustantamana. Teoksen ensimmäinen suomennos julkaistiin vuonna 1881. Sata vuotta myöhemmin WSOY julkaisi uuden, Tyyni Tuulion tekemän suomennoksen. Fredrika Runeberg oli kirjoittanut jo aiemmin lyhyitä tarinoita, joita julkaistiin Litteraturblandissa nimimerkillä -a -g. Myös Fru Catharina Boije julkaistiin tämän nimimerkin takaa. Teoksen alaotsikkona on Kertomus isonvihan ajoilta, mutta kyseessä on kuitenkin romaani. Ilmestyessään se oli ensimmäinen suomalainen historiallinen romaani. Romaanin henkilöhahmot eivät ole historiallisia, paitsi sivuhahmoina esiintyvät hallitsijat kuten Pietari Suuri ja Kaarle XII. Tapahtumat sijoittuvat ajallisesti isonvihan loppuvuosiin. ==Lähteet== * Luokka:Historialliset romaanit Luokka:Suomalaiset romaanit Luokka:Isoviha Luokka:Vuoden 1858 kirjat
Ninja Assassin

Ninja Assassin on kamppailulajien maailmaan sijoittuva toimintaelokuva vuodelta 2009. Elokuvan ohjasi James McTeigue, ja pääosassa nähdään Rain. Elokuvan tuotti Joel Silver yhdessä Wachowskin veljesten kanssa. Kuvauspaikkana toimi Saksan pääkaupunki Berliini. Elokuvan Suomen-ensi-ilta oli 8. tammikuuta 2010. == Näyttelijät == Luokka:Vuoden 2009 yhdysvaltalaiset elokuvat Luokka:Yhdysvaltalaiset toimintaelokuvat Luokka:Ninjaelokuvat
Dr. Byrds & Mr. Hyde

Dr. Byrds & Mr. Hyde on The Byrdsin helmikuussa 1969 julkaistu seitsemäs studioalbumi. Se menestyi Britanniassa melko hyvin kaupallisesti, mutta kriitikot pitivät sitä jopa yhtyeen siihenastisista albumeista huonoimpana.Nyman 1979, s.105. ==Kappaleet== A-puoli # # # # # B-puoli # * # # # # ===Vuoden 1997 painoksen bonuskappaleet=== # * # # # # ==Kokoonpano== ===The Byrds=== *Roger McGuinn – kitara, laulu *Clarence White – kitara, taustalaulu *John York – bassokitara, taustalaulu *Gene Parsons – rummut, huuliharppu, banjo, taustalaulu ===Vierailijat=== *Lloyd Green – kitara kappaleessa "Drug Store Truck Drivin' Man" ==Lähteet== * ===Viitteet=== Luokka:The Byrdsin albumit Luokka:Vuoden 1969 albumit